b'\n_START_ARTICLE_\nChaosstar\n_START_SECTION_\nZgodovina\n_START_PARAGRAPH_\nProti koncu leta 2005, ko so uspe\xc5\xa1no re\xc5\xa1ili logisti\xc4\x8dne te\xc5\xbeave prestavljanja opreme med Ljubljano in Zagorjem, je zasedba kon\xc4\x8dno posnela demo skladbo\xc2\xa0\xc2\xbbRebirth\xc2\xab. Zaradi finan\xc4\x8dnih omejitev je bila posneta v doma\xc4\x8dem studiu. Zasedba se je nato lotila pisanja novega materiala za prihajajo\xc4\x8di album, obenem pa so \xc4\x8dlani odigrali ve\xc4\x8d koncertov kot bend, ki preigrava priredbe, da bi zaslu\xc5\xbeili dovolj denarja za novo in bolj\xc5\xa1o opremo. V letu 2006 so kot Chaosstar odigrali ve\xc4\x8d koncertov (med drugim tudi na MMOA festivalu) in prejeli nekaj pozitivnih kritik._NEWLINE_V za\xc4\x8detku leta 2007 se je snemanje vendarle za\xc4\x8delo, a je zaradi \xc5\xa1tudijskih obveznosti \xc4\x8dlanov trajalo ve\xc4\x8d mesecev. V letu 2008 je Primo\xc5\xbe Jel\xc5\xa1evar album uredil, zmiksal in produciral, v decembru 2008 pa je za mastering poskrbel \xc5\xa1e Dave Collins._NEWLINE_Po izidu prvenca januarja 2009 so se Chaosstar odpravili na vseslovensko turnejo, ki je trajala do septembra 2009 in zajela 15 klubskih koncertov ter nastope na festivalih Paranoid Open Air 09, \xc5\xa0klab Fest 09 in Metal Kramp 09. Septembra 2009 so \xc4\x8dlani oznanili, da bodo ponovno za\xc4\x8deli s snemanjem.'